钦定古今图书集成/明伦汇编/人事典/第107卷 > 《礼记》 > 《少仪》
## 钦定古今图书集成/明伦汇编/人事典/第107卷 > 《礼记》 > 《少仪》

氾埽曰“埽。埽”席前曰“𢬵。𢬵席不以鬣，执箕膺擖。”

〈注〉鬣，谓帚也。帚恒埽地，不洁清也。膺，亲也。擖，舌也。持箕将去粪者，以舌自乡。〈正义〉此明主人与宾洒埽之事。“氾埽”者，氾，广也。若近路大宾来，主人宜广埽之，谓外内俱埽谓之埽。“埽席前曰𢬵”者，若近路小宾来，则止埽席前，不得名埽，则但曰𢬵也。所以然者，𢬵是除秽，埽是涤荡。“𢬵席不以鬣”者，鬣谓埽地帚也。若帚，席上不得用埽地帚也。“执箕膺擖”者，膺人之胸前，擖箕之舌也。箕是去物之具，贱者执之，不可持向尊者，当持箕舌，自向胸前。